ועדת הכספים, כנסת 18, פרוטוקול מספר 236, 2009-12-15 09:45

משה גפני: אני עובר להצעת חוק לתיקון פקודת הקרקעות (רכישה לצרכי ציבור)(מספר 3).

משה גפני: אנחנו באמצע ההצבעות.

משה גפני: אנחנו כבר אחרי הדיון.

משה גפני: מה שמחלקים עכשיו זה את הנוסח המתוקן על פי ההחלטות שהתקבלו אתמול בוועדה.

משה גפני: עורך דין אלון סמואל, אני אתן לך דקה או שתיים לדבר, למרות שאנחנו כבר אחרי הדיון.

משה גפני: ביקש יושב ראש הכנסת ואני אאפשר את זה.

משה גפני: בבקשה.

אלון סמואל: אני ייצגתי חלק מהעותרים בבג"צ קרסיק.

אלון סמואל: זה הבג"צ שלמעשה התחיל את כל המהלך החקיקתי הזה.

אלון סמואל: המקרה שם הוא מקרה שהמדינה השתמשה בקרקע למטווחים פתוחים בגבעת אולגה, בשלב מסוים הפסיקה את השימוש במטווחים ועיריית חדרה, בברכת הוועדה לבנייה ולמגורים (ול"ל), שהיה המוסד התכנוני אז, תכננה שכונת מגורים יוקרתיים על הקרקע הזאת.

אלון סמואל: אנחנו ביקשנו לקבל את הקרקע הזאת חזרה.

אלון סמואל: זו הפקעה משנת 58' ובג"צ דחה את הטענות של המדינה על ההתיישנות וקבע שבעיקרון מגיע לבעלי הקרקע לקבל את הקרקע בחזרה, כאשר המטרה הציבורית חדלה מלהתקיים ואין ספק שהיא חדלה מלהתקיים.

אלון סמואל: בג"צ השאיר את כל העניין של החקיקה לקבוע כיצד ואיך תוסדר החזרת הקרקע.

אלון סמואל: העיקר של פסק הדין בא ואומר שלמעשה העילה לקבל את הקרקע בחזרה היא ברגע שהמטרה הציבורית חדלה מלהתקיים ואילו הצעת החוק הממשלתית באה באיזה שהוא מקום לסכל את פסק הדין של בג"צ.

אלון סמואל: הצעת החוק באה ואומרת שמתחילים לספור את הזכות לקבל את הקרקע בחזרה החל מהמועד שבו בוצעה ההכרזה על ההפקעה.

אלון סמואל: אנחנו סבורים שיש פה עוול עצום בנושא הזה והמדינה לא הראתה כמה מקרים יש באמת כאלה שהשתמשו בקרקע ציבורית, המטרה הופסקה, ואז למעשה יש זכות לבעל הקרקע לקבל אותה בחזרה.

אלון סמואל: מה שאנחנו מבקשים זה שהוועדה הזאת תשקול, שקודם כל תקופת ההתיישנות תהיה 25 שנה מיום שהופסק הצורך הציבורי בקרקע, ואנחנו מבקשים גם שתהיה חובה על המדינה להודיע שאכן הופסקה המטרה הציבורית, גם ברשומות.

אלון סמואל: הדבר השני הוא שהואיל ולמעשה הפסיקה הזאת של בג"צ נעשתה על פי חוק יסוד כבוד האדם וחירותו, שחוקק ב-92', ומאז המדינה כבר ידעה, על פי פסק דין נוסייבה ופסק דין מח'ול, שלמעשה יש זכויות לבעלי הקרקע.

אלון סמואל: אנחנו מבקשים שאותם עותרים שהעתירות שלהם היו תלויות ועומדות, או משנת 92', או לפחות מאז שהצעת החוק הונחה על ידי הממשלה, יוחרגו מההתיישנות של ה-25 שנה והם יוכלו לבוא ואו לבקש את הקרקע, או, אם הקרקע נמכרה לצד שלישי, לבקש פיצויים תמורתה.

אלון סמואל: אני חושב שזה המינימום שנדרש כדי לא לגרום עוול לאותם עותרים שלמעשה עשו את אותה דרך.

משה גפני: תודה רבה.

משה גפני: רבותיי, אני מבקש לעשות רוויזיה.

משה גפני: אנחנו ניהלנו דיונים עם הממשלה ועם משרד ראש הממשלה ומשרד המשפטים, המינהל והאוצר, ביקשנו כמה בקשות, אבל על אחת הבקשות שאנחנו צריכים לשנות עכשיו אנחנו צריכים לעשות רוויזיה, משום שעל הסעיפים האחרים עדיין לא הצבענו.

זאב אלקין: מה שצריך לעשות רוויזיה זה רק על חקלאים.

משה גפני: אני מבקש לעשות רוויזיה על סעיף 3 בחוק.

משה גפני: מי בעד הרוויזיה?

משה גפני: ירים את ידו.

משה גפני: מי נגדה? אין.

משה גפני: מי נמנע?

משה גפני: אין.

משה גפני: הרוויזיה אושרה.

משה גפני: הרוויזיה על סעיף 3 – אושרה פה אחד אני מבקש להוסיף לוועדה המייעצת בסעיף 3 גם את נציג משרד החקלאות.

משה גפני: חבר הכנסת וקנין, אנחנו נעתרנו לבקשתך ואנחנו מוסיפים לסעיף הזה, ואחרי זה גם לחקלאות, בעיקר לבקשתך.

משה גפני: בגלל שחברי הכנסת חרמש ואורון לא פה, אתה יכול לקחת עכשיו את כל הקרדיט.

משה גפני: מי בעד להוסיף את נציג משרד החקלאות לוועדה המייעצת?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: נציג משרד החקלאות הוסף לוועדה המייעצת.

משה גפני: הצבעה על הוספת נציג משרד החקלאות לוועדה המייעצת אושר – פה אחד אני עובר לסעיף 14, עמוד 13, בנוסח החדש.

שרית אפיק: זה סעיף 15 בנוסח החדש.

שרית אפיק: הנוסח החדש, לעומת הנוסח שהיה אתמול בהצבעה, מעגן את רוב הסכמות הוועדה.

שרית אפיק: על ההסתייגויות הצבעת אתמול.

חנא סוייד: ההסתייגויות שלי לגבי ההרכב של הוועדה המייעצת?

משה גפני: הוצבעו, והוועדה, לצערי, לא קיבלה את זה, אבל אתה יכול להתאמץ במליאה.

משה גפני: אני מבקש ממר גבי גולן, מה סוכם לגבי ההוספה בסעיף הזה על החקלאים?

גבי גולן: אני אומר את הדברים לא בניסוח המשפטי, ואחרי זה ננסח משפטית.

גבי גולן: מה שהממשלה מציעה, לאור הדיון שהיה פה אתמול, זה לאפשר לשר האוצר לשקול את משך התקופה שבה המחזיק החקלאי החזיק בקרקע המופקעת כדין, כאשר הוא שוקל את השיקול האם לאפשר השבה או רכישה מחדש של קרקע חקלאית, כאשר אנחנו מדגישים שני נושאים; אחד זה שבאמת המחזיק החזיק בקרקע כדין, הווה אומר, היה לו הסכם, ודבר שני, חשוב לא פחות, זה שהוא לא קיבל תמורת הקרקע הזאת קרקע אחרת להשלמת המשבצת.

גבי גולן: אנחנו בעצם עשינו פה איזה שהיא השוואה בין המחזיק שאינו בחוזה חקלאי למחזיק בחוזה חקלאי, עם השינויים הנובעים מהסכם החכירה.

שגית אפיק: רק להבהיר, זה יחול רק לעניין רכישה מחדש, כי בהשבה החקלאים הם ככל קרקע אחרת.

גבי גולן: אמרנו שאנחנו מציעים, ונעשה את התיקונים הטכניים בהמשך, שזה יחול בשני המקרים.

גבי גולן: זאת אומרת, אם זה מיטיב את מצבם.

גבי גולן: לדעתנו זה מיטיב את מצבם.

שגית אפיק: לא, זה מרע.

שגית אפיק: היום בהשבה קרקע חקלאית יכולה להיות מושבת.

שגית אפיק: זה רק ברכישה מחדש יהיה.

גבי גולן: אנחנו נבדוק את זה.

משה גפני: אני גם לא הבנתי כך.

שגית אפיק: זה צריך להיכנס רק ב-14(ב).

גבי גולן: בסדר גמור, אני מקבל את התיקון שלך.

משה גפני: יש הסתייגויות לסעיף הזה?

משה גפני: הצבענו על ההסתייגויות.

משה גפני: אני מבקש להצביע על סעיף 14.

שגית אפיק: שעכשיו הוא סעיף 15 בנוסח החדש, עמוד 13 למטה.

משה גפני: סעיף 15 בנוסח החדש.

משה גפני: מי בעד סעיף 15 בנוסח החדש עם התיקון של החקלאים?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הסעיף אושר כהצעת הוועדה.

משה גפני: סעיף 14 אושר – פה אחד חבר הכנסת וקנין, אל תגיד שוועדת הכספים היא חותמת גומי.

משה גפני: אנחנו מצליחים לשנות דברים.

משה גפני: עמוד 22 סעיף 16 בחדש.

משה גפני: הסתייגויות?

שגית אפיק: אין הסתייגויות.

משה גפני: מי בעד סעיף 16?

ארז קמניץ: אני לא יודע מה הנוסח שחולק, אבל אני אומר בשם משרד הפנים שהם מבקשים שהרשות המקומית תרד מהחוק.

ארז קמניץ: יש להם חוק נפרד.

שגית אפיק: בסדר, זה סוכם, זה ייכנס לנוסח, אין בעיה.

שגית אפיק: הרשות המקומית בסעיף הזה תרד, משום שתחילת המימוש זה על המדינה.

חנא סוייד: אני רוצה לשאול איך מתבטא כאן העניין של ההפרטה.

חנא סוייד: אנחנו עכשיו בעידן של הפרטה, שבו המדינה, אחרי שיש לה נכסים ציבוריים, מפריטה.

חנא סוייד: איך החוק הזה מבחינה עקרונית מתייחס לכל הדבר הזה, במיוחד בהתייחס לסעיף הספציפי הזה?

משה גפני: חבר הכנסת סוייד, יש לך את הכי הרבה הסתייגויות על החוק הזה.

חנא סוייד: זה לא לרוחך, כנראה?

משה גפני: לא, לרוחי, להיפך.

משה גפני: אני אומר, את מה שאתה עכשיו שואל, זה בדיוק הדיון שיהיה במליאה.

משה גפני: .

חנא סוייד: אז תרשום הסתייגויות והסתייגויות לחילופין.

משה גפני: אני מבקש גם על הסעיף הזה לרשום הסתייגות של חבר הכנסת סוייד, שבמקרה הזה זו הסתייגות דיבור.

משה גפני: אני לא מצביע על זה אפילו.

משה גפני: אני גם לא אוהב להצביע נגדך והייתי צריך לעשות את זה אתמול הרבה פעמים.

חנא סוייד: אבל עשית את זה מכיוון שאני איננו.

זאב אלקין: לא, חבר הכנסת גפני, אנחנו לקחנו את זה בחשבון, לכן מחר אנחנו נאפשר לך להצביע יחד עם חבר הכנסת סוייד, ולא נגדו, בחוק הפרטי שלו, של תכנון ובנייה.

משה גפני: מי בעד סעיף 16, כהצעת הוועדה?

משה גפני: ירים את ידו.

משה גפני: מי נגדה? אין.

משה גפני: מי נמנע?

משה גפני: אין.

משה גפני: הסעיף אושר, כהצעת הוועדה.

משה גפני: סעיף 16 אושר – פה אחד.

משה גפני: אנחנו הולכים לסעיף 17, בעמוד 24.

משה גפני: יש הסתייגויות?

משה גפני: מי בעד סעיף 17 כהצעת הוועדה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

ארז קמניץ: גם פה זה צריך להיות סדרי הדין של הוועדה שהועברו על ידה.

שגית אפיק: כמו בוועדה המייעצת הרגילה, שאפשר יהיה להתאים את החוק---

משה גפני: דיברנו על זה אתמול.

שגית אפיק: בסדר, ניכנס גם כאן.

משה גפני: אז אני שוב מצביע, מי בעד סעיף 17 כהצעת הוועדה?

משה גפני: ירים את ידו.

משה גפני: מי נגדה? אין.

משה גפני: מי נמנע?

משה גפני: אין.

משה גפני: הנוסח אושר כהצעת הוועדה.

משה גפני: סעיף 17 אושר – פה אחד.

משה גפני: סעיף 18.

משה גפני: הסתייגויות?

שגית אפיק: אין הסתייגויות.

שגית אפיק: את רוצה להסביר את זה?

נטע דורפמן: מכיוון שאנחנו התלבטנו בין לקבוע תקנות לגבי התוספת לבין להכניס כבר עכשיו את הטפסים, הצענו שאת הטפסים אפשר יהיה לתקן באישור ועדת הכספים של הכנסת, כדי שאם יהיו רעיונות לטופס יותר מודרני או...

משה גפני: בסדר גמור, אנחנו פה.

משה גפני: מי בעד סעיף 18 כהצעת הוועדה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הסעיף אושר כהצעת הוועדה.

משה גפני: סעיף 18 אושר – פה אחד.

משה גפני: סעיף 19.

משה גפני: יש הסתייגויות?

משה גפני: מי בעד סעיף 19 כהצעת הוועדה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הסעיף אושר כהצעת הוועדה.

משה גפני: סעיף 19 אושר – פה אחד.

משה גפני: סעיף 20.

שגית אפיק: חבר הכנסת חיים אורון מבקש להוריד את שר האוצר, שזה יהיה 'רק הממשלה'.

משה גפני: מי בעד ההסתייגות של חיים אורון?

משה גפני: מי נגד?

משה גפני: מי נמנע?

משה גפני: ההסתייגות לא התקבלה.

חנא סוייד: יש לי הסתייגות לגבי סעיף 19.

חנא סוייד: סליחה.

משה גפני: הסתייגות דיבור?

משה גפני: אנחנו מוסיפים.

משה גפני: סעיף 19, מוסיפים הסתייגות דיבור.

משה גפני: מי בעד סעיף 20 כהצעת הוועדה, לאחר שהורדנו את ההסתייגות של חבר הכנסת חיים אורון?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הסעיף אושר כהצעת הוועדה.

משה גפני: סעיף 20 אושר – פה אחד.

משה גפני: סעיף 21.

משה גפני: הסתייגויות?

משה גפני: מי בעד סעיף 21?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הסעיף אושר כהצעת הוועדה.

משה גפני: סעיף 21 אושר – פה אחד.

משה גפני: סעיף 21(א).

שגית אפיק: נמספר אחר כך, אבל כרגע זה המספר.

משה גפני: הסתייגויות?

שגית אפיק: אין.

משה גפני: מי בעד סעיף 21(א) כהצעת הוועדה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הסעיף אושר כהצעת הוועדה.

משה גפני: סעיף 21(א) אושר – פה אחד.

משה גפני: סעיף 22.

משה גפני: קודם כל השנתיים.

משה גפני: איפה אנחנו אוחזים בשנתיים?

שגית אפיק: סעיף קטן (ה).

משה גפני: בפסקה (ה) של סעיף 22 יש 'הוראות סעיף זה לפקודה.

משה גפני: ..', בנושא של שמאי מכריע.

משה גפני: לפני ההצבעה דובר על ארבע שנים שהממשלה אמרה, אנחנו ביקשנו שנתיים והיתה פשרה של שלוש שנים.

משה גפני: אני החלטתי להתעקש על שנתיים ולכן יהיה כתוב שנתיים, והממשלה ראתה שאני מתעקש אז היא הסכימה.

ארז קמניץ: כי היא רצתה משהו אחר במקום.

משה גפני: בסדר.

ארז קמניץ: אבל אנחנו רוצים להגיד שנוסח הסעיף צריך להיות רק ביחס לשמאי מכריע.

משה גפני: בוועדת השגות גם.

נטע דורפמן: לא, אבל ועדת השגות במינהל על הרשומות של רשויות מקומיות, ואני מזכירה---

ארז קמניץ: אדוני, אנחנו הולכים לעשות רפורמה גדולה ב---

משה גפני: אז תעשו.

ארז קמניץ: אני אומר פה לפרוטוקול---

משה גפני: מר קמניץ, אני לא הולך לשנות את זה, אני יוצא מהחוק הזה עם הרבה בעיות ציבוריות.

משה גפני: מאז אתמול ועד היום, אני קיבלתי---

ארז קמניץ: אתה רוצה גם ועדת השגות?

ארז קמניץ: בסדר.

נטע דורפמן: אנחנו מסכימים שיהיה רק שמאי מכריע.

נטע דורפמן: אתה, בזמנו, רצית לשכנע אותנו להסכים לשמאי מכריע.

שגית אפיק: אתם רוצים שבהפקעות של הרשויות המקומיות החל מ-2012 יהיה רק שמאי מכריע?

נטע דורפמן: יהיה רק שמאי מכריע ולא תהיה ועדת השגות.

משה גפני: טוב.

משה גפני: איפה השמאים, הלכו?

משה גפני: אנחנו מקבלים את זה.

משה גפני: חבר הכנסת חנא סוייד, כן?

חנא סוייד: בקשר לעניין הזה, אני מציע שלא לעכב את זה, או לא לדחות את זה לשנתיים, אלא לעשות הוראות מעבר לתקופה שעד שיתקנו את חוקי הבנייה ואז---

משה גפני: זאת אומרת שזה יהיה מיידי.

חנא סוייד: כן.

משה גפני: אבל אתה חופשי לעשות כרצונך, בגלל שאתה לא בקואליציה.

משה גפני: זה בסדר, אני במקומך הייתי עושה עוד יותר גרוע, הייתי אומר שזה יחול בכלל רטרואקטיבית.

משה גפני: אנחנו ניהלנו דיונים עם הממשלה במהלך היממה האחרונה, הם התחילו בארבע שנים, ירדו לשלוש שנים ועכשיו אנחנו יורדים לשנתיים.

משה גפני: אני לא יכול.

חנא סוייד: אני מסכים איתך שאתה לא יכול, אבל אני---

משה גפני: אתה מגיש הסתייגות וזו הסתייגות מהותית.

חנא סוייד: כן.

משה גפני: יש עוד הסתייגויות.

שגית אפיק: יש עוד הסתייגות אחת של חבר הכנסת חיים אורון.

שגית אפיק: הוא מבקש שלא תהיה תקופה של 25 שנים אחורה, אלא מאז קום המדינה, ותהיה השבה ורכישה.

חנא סוייד: גם אני, זו גם הסתייגות שלי.

משה גפני: גם הוא מכיר בקום המדינה, זאת אומרת גם הוא בעד קום המדינה.

משה גפני: בסדר.

משה גפני: מי בעד ההסתייגות של חבר הכנסת חיים אורון ושל חבר הכנסת חנא סוייד?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: ההסתייגות לא התקבלה.

משה גפני: ההסתייגות של חבר הכנסת חנא סוייד.

משה גפני: מי בעד ההסתייגות?

משה גפני: ירים את ידו.

משה גפני: מי נגדה?

משה גפני: ההסתייגות לא התקבלה.

משה גפני: אנחנו מדברים על סעיף 22, שזה הסעיף האחרון שעליו אנחנו מצביעים.

משה גפני: מי בעד סעיף 22?

יורם חג'בי: אני מבקש באופן חריג, הייתי בכל הישיבות פה, לומר כמה מלים.

יורם חג'בי: זה הסעיף העיקרי של כל החוק הזה.

משה גפני: אני לא נותן.

יורם חג'בי: ברשות היושב ראש.

יורם חג'בי: אני מבקש.

משה גפני: בבקשה, דקה.

יורם חג'בי: הסעיף הזה בעצם קובע שאם חלפו 25 שנה, תנאי אחד, או אם מומש הצורך הציבורי לגבי הקרקע שרכשו אותה, המדינה יכולה למכור את הקרקע, סעיף 22(ב) 'לקרקע כמפורט להלן---

משה גפני: לא, אתה לא קורא את הסעיף, אתה אומר את העיקרון.

יורם חג'בי: אני מבקש שהעיקרון יהיה שאפשר למכור את הקרקע הזאת למדינה, ובתנאי שזה לא יימכר למגורים.

יורם חג'בי: לכל מטרה ציבורית אחרת, לא למגורים.

יורם חג'בי: כלומר אם זה מגורים, צריכים לתת פיצוי נוסף.

יורם חג'בי: זו מלה אחת, רבותיי, מלה אחת ולא יותר.

יורם חג'בי: מלה אחת להוסיף לחוק.

יורם חג'בי: אני מציע להוסיף את המלה 'ללא תשלום של כל פיצוי נוסף בשל כך, אלא אם כן שווקה הקרקע למגורים'.

יורם חג'בי: זו הפשרה הכי טובה בחוק.

משה גפני: אנחנו קיבלנו את עמדתך.

יורם חג'בי: אחורה.

משה גפני: לא.

משה גפני: ההצעה היא כזאת, מכאן ולהבא, אם משנים את מטרת ההפקעה לצורך מגורים, זאת אומרת אם היתה הפקעה לצורך כביש או לצורך לאומי אחר, והצורך הזה ירד, ובמקום זה מעבירים את זה למגורים, על זה זה לא יחול ותהיה הפקעה חדשה, אלא אם כן, במקרים מיוחדים, החליט שר האוצר עם נימוק שיירשם.

יורם חג'בי: באישור הוועדה המייעצת.

משה גפני: אתה לא יכול להתערב.

שגית אפיק: זה ממילא באישור הוועדה המייעצת.

משה גפני: מי בעד סעיף 22?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: סעיף 22 אושר – פה אחד.

חיים אורון: קיבלו את ההסתייגות שלי?

משה גפני: קיבלו את העמדה שלך לגבי החקלאות.

שגית אפיק: את ההסתייגות מקום המדינה, דחו.

זאב אלקין: קרה משהו חשוב.

זאב אלקין: חבר הכנסת חנא סוייד אמר שהוא מצטרף להסתייגות שלך שתחולה בקום המדינה.

נטע דורפמן: בעניין הוראת המעבר, 22, אנחנו מבקשים---

משה גפני: אתם לא יכולים לבקש, הצבענו כבר.

משה גפני: סעיף 14.

משה גפני: אני עושה רוויזיה.

משה גפני: מי בעד הרוויזיה?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: אני מבקש להוסיף בסעיף 14 שכאשר ההפקעה נעשתה לצורך לאומי, לאחר מכן הצורך הזה בוטל ורוצים להעביר את זה למגורים, ההפקעה מכאן ולהבא תצטרך להיות הפקעה חדשה, אלא אם כן החליט שר האוצר, במקרים מיוחדים, שבהם יירשם הנימוק שלו, רק אז יהיה אפשר לעשות את זה.

משה גפני: מי בעד סעיף 14?

מירי רגב: בהתייעצות הוועדה.

משה גפני: והנימוקים צריכים להירשם.

משה גפני: מי בעד סעיף 14 לאחר התיקון?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: סעיף 14 אושר – פה אחד.

משה גפני: החוק אושר.

משה גפני: תודה רבה.

משה גפני: אני מודה ליועצות המשפטיות של הוועדה, אני מודה לחברי הכנסת, אני מודה לכל המשתתפים.

משה גפני: הניסוחים כפי שאושרו בוועדה יצורפו לפרוטוקול.

משה גפני: תודה רבה.